मस्जिद दुनिया में जहां कही भी हो अपनी मुख्य और मूल भूमिका अदा करती है। जहां पर मुसलमानों की आबादी नहीं होती या कम होती है वहां की स्थानीय मस्जिद मुस्लिम अल्पसंख्यकों की पहचान को सिद्ध करने वाली होती है किन्तु इस्लामी समाज में मस्जिद राजनैति व वैचारिक गतिविधियों का प्रतीक होने के साथ नागरिक अधिकारों को प्राप्त करने तथा राजनैतिक भागीदारी में वृद्धि के लिए बेहतरीन मंच होती है। जैसा कि मस्जिद को विशेष सम्मान प्राप्त है इसीलिए उन देशों के मुसलमान जहां अत्याचारी व्यवस्था है, राजनैतिक गतिविधियों और अपने स्वतंत्रताप्रेमी आंदोलन को मस्जिद में केन्द्रित कर देते हैं जहां प्रतिदिन बड़ी संख्या में मुसलमान उपस्थित होते हैं ताकि मस्जिद के सम्मान के साथ सरकारी हमलों से किसी सीमा तक सुरक्षित रहें। यही कारण है कि इस्लामी समाज में अत्याचारी सरकारों को मस्जिदों से बुरी तरह भय लगता है क्योंकि यह केन्द्र संभावित राजनैतिक ताक़त को जमा और उनका पालन पोषण कर सकता है।